Ұлы даланың жеті қыры

Елбасымыз Н.Назарбаев кешегі күні өзінің «Ұлы даланың жеті қыры» атты мақаласын жариялады.Кеңістік – барлық нәрсенің, уақыт – барлық оқиғаның өлшемі. Уақыт пен кеңістіктің көкжиегі тоғысқан кезде ұлттың тарихы басталады.Біз өз халқымыздың басынан өткерген тарихын, ондағы қол жеткізген жетістіктерімізді өскелең ұрпаққа танытуымыз керек.Қазақ елінің мәдениеті өзге елден келген жоқ, кең-байтақ өлкемізде дамып, пайда болғаны жайлы табылған тарихи деректер мен айғақтардан белгілі.

Елбасы мақаласын «Рухани жаңғыру» бағдарламасының жалғасы деп, атап көрсетті.Ұлы даламыздың жеті қырын осы айғақ, деректерге сүйене отырып, айқындап берді.

1.Атқа міну мәдениеті

2.Ұлы даладағы ежелгі металлургия

3.Аң стилі

4.Алтын адам

5.Түркі әлемінің бесігі

6.Ұлы Жібек жолы

7.Қазақстан – алма мен қызғалдақтың отаны

Мақаланың екінші бөлімінде тарихи сананы жаңғырту, яғни өткенін мақтан тұтып,бүгінін бағалай білу,болашаққа оң көзқарас таныту тұрғысында тың ойлар айтты.

Мектебімізде елбасымыздың мақаласы тыңдалып, мұғалімдер ойларын ортаға салды.Тарих пәнінің мұғалімі Каирбекова Зәуре Ботай қонысы, сақтардың мәдениеті жайлы баяндап берді. Тарихы мен мәдениеті ежелден қалыптасып, кейінгі ұрпаққа мұра болған ұлы дала халқының болашағының зор болуы – білімді ұрпақтың қолында.

Абай орта мектебінің қазақ тілі мұғалімі

Каирбекова Анар